Sveučilište u Zagrebu, Veterinarski fakultet, ulica Vjekoslava Heinzela br. 55, 10000 Zagreb, OIB: 36389528408, zastupan po dekanu prof.dr.sc. Nenadu Turku (u daljnjem tekstu: organizator volontiranja)

i

( dalje u tekstu: volonter )

u svrhu reguliranja statusa volontera te međusobnih prava i obveza volontera i organizatora volontiranja zaključuju

**UGOVOR O VOLONTIRANJU**

**Članak 1.**

Volonter se ovim ugovorom obvezuje dobrovoljno ulagati osobno vrijeme, trud, znanje i vještine kako bi organizatoru volontiranja pružio volonterske usluge bez postojanja uvjeta isplate novčane naknade ili potraživanja druge imovinske koristi za obavljeno volontiranje.

**Članak 2.**

Volontiranje definirano ovim Ugovorom odvijati će se na Veterinarskom fakultetu, Zavodu za mikrobiologiju i zarazne bolesti s klinikom.

**Članak 3.**

Organizator volontiranja prihvaća volonterske usluge.

Organizator volontiranja potvrđuje da poslovi koje će volonter obavljati nemaju obilježja poslova za koje se zasniva radni odnos sukladno Zakonu o radu, niti stručnog osposobljavanja za rad bez zasnivanja radnog odnosa uređenog posebnim propisima.

**Članak 4.**

Detaljan opis poslova, radnog vremena, ciljeva volonterke pozicije te ostali podaci vezani uz volontersku poziciju i poslove nalaze se u dodatku koji je sastavni dio ovog Ugovora

Dodatak Ugovoru obvezno popunjava predstojnik Zavoda/Klinike odnosno voditelj druge ustrojbene jedinice na kojem se organizira volontiranje te ga prilaže uz ugovor.

Ugovor je valjan isključivo ako je uz njega priložen uredno popunjen i potpisan dodatak iz stavka 1. i 2. ovog članka Ugovora.

Na temelju uredno popunjenog i potpisanog dodatka Ugovora može se izdati potvrda o obavljenom volontiranju i stečenim kompetencijama.

**Članak 5.**

Volonter se obvezuje prisustvovati edukaciji vezanoj uz obavljanje preuzetih obveza koju će osigurati organizator volontiranja.

Volonter se obvezuje pružati volonterske usluge odgovorno i ozbiljno te sukladno opisu posla i u skladu s uputama koje primi od organizatora volontiranja. Pri pružanju volonterskih usluga volonter se obvezuje pridržavati dobivenih uputa i od njih ne odstupati.

Volonter se posebno obvezuje da volontiranje obavlja u skladu s propisima iz područja veterinarstva, zaštite životinja, zaštite okoliša te zaštite na radu.

Volonter se obvezuje da volontiranje obavlja u skladu s pravilima o provođenju mjera biosigurnosti na Veterinarskom fakultetu.

Ukoliko volonter odstupi od dobivenih uputa i navedenih propisa, odgovara za svaku štetu koja bi iz njegovih postupaka proizašla.

Volonter je upoznat i suglasan da sve povjerljive informacije koje se tiču organizatora volontiranja i volonterskog mjesta na kojemu radi mora čuvati i ne smije dijeliti s trećim osobama.

Obvezu čuvanja povjerljivih informacija volonter ima i jednu godinu (1) nakon završetka volontiranja, odnosno u skladu s propisima.

Volonter se obvezuje svoje odgovornosti i dužnosti poštivati te se prema ugovorenim poslovima odnositi na odgovoran i ozbiljan način, u skladu sa Zakonom o volonterstvu, Zakonom o izmjenama i dopunama Zakona o volonterstvu, Etičkom kodeksu volontiranja te ostalim propisima koji uređuju područje volontiranja.

**Članak 6.**

Volonterske usluge iz članka 4. ovog Ugovora volonter pruža na vlastitu odgovornost-

**Članak 7.**

Organizator volontiranja obvezuje se prije početka pružanja volonterskih usluga osigurati volonteru upute za rad i edukaciju koja odgovara zahtjevima poslova na kojima će volontirati.

Organizator volontiranja se obvezuje volontera upoznati s njegovim pravima i obvezama, kao i pravima i obvezama organizatora volontiranja, koji proizlaze iz Zakona o volonterstvu.

Organizator volontiranja obvezuje se tijekom ugovorenog trajanja volontiranja osigurati volonteru podršku i nadzor od strane svojih djelatnika.

Organizator volontiranja upoznat je s obvezom izdavanja potvrde o volontiranju po završetku volontiranja u kojoj trebaju biti navedeni svi bitni podaci predviđeni Zakonom o volonterstvu i Zakonom o izmjenama i dopunama Zakona o volonterstvu.

Organizator volontiranja upoznat je s obvezom redovite evidencije volonterskih sati koje prikupi volonter te obvezom podnošenja godišnjeg izvještaja o istima nadležnom tijelu, sukladno Zakona o volonterstvu i člankom 27. Zakona o izmjenama i dopunama Zakona o volonterstvu.

Organizator je obvezan postupati u skladu s propisima iz članka 5. ovog Ugovora a posebno osigurati volonteru sigurno obavljanje poslova te poduzeti sve mjere da ne dođe do posljedica za život i zdravlje prilikom obavljanja volonterskih poslova.

Organizator volontiranja potvrđuje da je upoznat sa svim ostalim obvezama koje za njega kao organizatora volontiranja proizlaze iz Zakona o volonterstvu, Zakona o izmjenama i dopunama Zakona o volonterstvu i Etičkog kodeksa volontiranja te ostalim propisima koji uređuju područje volontiranja te da će se pridržavati njima propisanih standarda prilikom rada s volonterom.

**Članak 8.**

Organizator volontiranja može osigurati novčanu naknadu nastalih volontiranje poštujući načelo besplatnosti volontiranja u skladu sa člankom 15. Zakona o volonterstvu.

**Članak 9.**

Ugovor o volontiranju može jednostrano raskinuti volonter ili organizator volontiranja.

Organizator volontiranja može jednostrano raskinuti ugovor o volontiranju kada prestane potreba za volontiranjem, kada nije u mogućnosti osigurati uvjete za dalje volontiranje, kad utvrdi da volonter ne ispunjava ugovorene obveze.

Ugovorne strane zadržavaju pravo na sporazumni raskid ugovora koji treba biti pisano najavljen drugoj strani najmanje četrnaest (14) dana prije raskida te navesti razloge za raskid ugovora.

**Članak 10.**

Obje strane ovog Ugovora će biti oslobođene svake odgovornosti za neprovođenje ili neodgovarajuće provođenje ovog Ugovora ako je to izravan rezultat sile ili okolnosti koja je izvan kontrole organizatora volontiranja i volontera, a ne mogu se predvidjeti u trenutku potpisivanja ovog Ugovora.

**Članak 11.**

Volonter izjavljuje i svojim potpisom potvrđuje da ne postoje okolnosti koje mu onemogućuju ili ga bitno ometaju u obavljanju aktivnosti iz ugovora o volontiranju ili koje ugrožavaju život i zdravlje osoba s kojima će tijekom volontiranja dolaziti u kontakt.

Volonter je upoznat s činjenicom da organizator volontiranja može zatražiti posebno uvjerenje o nekažnjavanju odnosno zdravstvenoj sposobnosti.

**Članak 12.**

Mogući sporovi koji se pojave između ugovornih strana u okviru ovog Ugovora pokušati će se riješiti mirnim putem, a ukoliko se ne postigne mirno rješenje ugovora se mjesna i stvarna nadležnost suda u Zagrebu.

**Članak 14.**

Ugovor je sastavljen u 2 (dva) istovjetna primjerka od kojih po jedan primjerak zadržava svaka ugovorna strana.

Volonter Za organizatora volontiranja

 Dekan

 prof. dr. sc. Nenad Turk

 Klasa:

 Ur.broj:

 Zagreb,